Na posljednjoj sjednici Općinskog vijeća Kršana vijećnici su donijeli odluku o izradi Urbanističkog plana uređenja Donadići, kojim će se definirati osiguranje prostornih preduvjeta za gradnju i uređenje u tom djelu općine. Planom će se utvrditi načini i uvjeti građenja, mjere zaštite okoliša, očuvanje prirodnih i kulturnih vrijednosti kao i uređenje rekreacijske i zelene površine. Područje obuhvata Urbanističkog plana uređenja Donadići ukupne je površine 5,1 hektara.